Foto: Scanpix/REUTERS Facebook ijtimoiy tarmog‘ida audiopostlar funksiyasi ishga tushiriladi — endi foydalanuvchilar rangli fonda aks etuvchi audioxabarlar yozishlari mumkin bo‘ladi. Foydalanuvchilar xabar foniga stikerlar, smayllar, rasmlar ham qo‘shish imkoniga ega bo‘lishadi. Digital Trends’da ma’lum qilinishicha, yangi funksiya dastlab Hindiston aholisi orasida sinaladi, keyinroq boshqa mamlakat aholisi ham undan foydalanishi mumkin bo‘ladi. Ishlab chiquvchilarning so‘zlariga ko‘ra, odamlar matn terishga vaqti yoki imkoni bo‘lmagan paytlarda aynan audioxabarlar yordamga keladi.